Το τζαμί στην Αθήνα ανοίγει αύριο τις πύλες του.

Ειδικότερα, αύριο το μεσημέρι ο υπουργός Παιδείας και Θρησκευμάτων κ. Κώστας Γαβρόγλου έχει προγραμματίσει επίσκεψη στο τέμενος (στην Ιερά Οδό0 114, στην περιοχή του Βοτανικού) για να ενημερωθεί για την εξέλιξη του έργου.

Στην εκδήλωση αναμένεται να παραστούν και άλλοι υπουργοί της κυβέρνησης, δίνοντας – δυστυχώς – προεκλογικό χαρακτήρα στο γεγονός. Εχουν ολοκληρωθεί οι εργασίες στους εξωτερικούς χώρους του τεμένους, ενώ απομένουν ελάχιστα για τους εσωτερικούς χώρους.

Βέβαια, δεν μπορεί να γίνει λόγος για έναρξη λειτουργίας του τεμένους, αφού ο Οργανισμός του δημοσιεύθηκε στις 20 Μαίου και είναι πολύ νωρίς να στελεχωθεί μια καινούργια υπηρεσία, ιδίως με τους ρυθμούς που λειτουργεί το ελληνικό δημόσιο.

Από τη άλλη πάντως, έως τώρα υπήρξαν βανδαλισμοί με συνθήματα κατά του Ισλάμ στους τοίχους και την εξωτερική πόρτα του τεμένους. Σύμφωνα με ασφαλείς πληροφορίες της «Κ», το τελευταίο διάστημα γράφτηκαν συνθήματα επτά φορές, εκ των οποίων στις έξι φορές αποδόθηκαν σε πιστούς χριστιανικών δογμάτων. Σε αυτές τις περιπτώσεις, οι «συγγραφείς» των συνθημάτων ζητούσαν να μην λειτουργήσουν το τέμενος, χωρίς να υβρίζουν.

Ωστόσο, σύμφωνα με τις ίδιες πληροφορίες, μία φορά γράφτηκαν και υβριστικά συνθήματα, κάτι που δεν συνηθίζεται σε πιστούς, και οι εκτιμήσεις τα αποδίδουν σε ακραίες, μη θρησκευτικές, ομάδες.

Ταυτόχρονα, εύλογη απορία γεννάται για τους βανδαλισμούς, καθώς το τέμενος φυλάσσεται επί 24ωρου βάσεως από στελέχη της Αστυνομίας.

Ακολουθήστε το Hellasnow στο twitter Follow @hellasnow

kathimerini.gr